CELEX: 32008D0337
Language: da
Date: 2008-04-24 00:00:00
Title: 2008/337/EF: Kommissionens beslutning af 24. april 2008 om ændring af beslutning 2006/968/EF om gennemførelse af Rådets forordning (EF) nr. 21/2004 for så vidt angår retningslinjer og procedurer for elektronisk identifikation af får og geder (meddelt under nummer K(2008) 1571) (EØS-relevant tekst)

29.4.2008   
            
            
               DA
            
            
               Den Europæiske Unions Tidende
            
            
               L 115/33
            
         
      KOMMISSIONENS BESLUTNING
   
   af 24. april 2008
   om ændring af beslutning 2006/968/EF om gennemførelse af Rådets forordning (EF) nr. 21/2004 for så vidt angår retningslinjer og procedurer for elektronisk identifikation af får og geder
   (meddelt under nummer K(2008) 1571)
   (EØS-relevant tekst)
   (2008/337/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 21/2004 af 17. december 2003 om indførelse af en ordning for identifikation og registrering af får og geder og om ændring af forordning (EF) nr. 1782/2003 og direktiv 92/102/EØF og 64/432/EØF (1), særlig artikel 9, stk. 1, og
   ud fra følgende betragtninger:
   
               (1)
            
            
               I henhold til forordning (EF) nr. 21/2004 skal medlemsstaterne indføre en ordning for identifikation og registrering af får og geder efter bestemmelserne i samme forordning. Ifølge forordning (EF) nr. 21/2004 skal det første identifikationsmærke til disse dyr være et øremærke. Den anden identifikator kan bestå i elektronisk identifikation af får og geder.
            
         
               (2)
            
            
               Ved Kommissionens beslutning 2006/968/EF (2) er der fastlagt retningslinjer og procedurer for godkendelse af identifikatorer og læseenheder til elektronisk identifikation af får og geder i henhold til forordning (EF) nr. 21/2004. Beslutningen indeholder minimumskrav vedrørende visse overensstemmelses- og præstationstest med henblik på godkendelse af de pågældende identifikatorer og læseenheder. Disse test skal udføres af dertil udpegede prøvningslaboratorier, der drives og er vurderet og akkrediteret i overensstemmelse med bestemte europæiske standarder.
            
         
               (3)
            
            
               I artikel 12, stk. 2, i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (3), er det angivet, hvilke europæiske standarder der skal lægges til grund for de kompetente myndigheders udpegelse af officielle laboratorier.
            
         
               (4)
            
            
               Angivelsen af de pågældende standarder i beslutning 2006/968/EF bør ændres, så der tages hensyn til de i samme beslutning omtalte laboratoriers særlige karakter.
            
         
               (5)
            
            
               I henhold til artikel 18 i Kommissionens forordning (EF) nr. 2076/2005 af 5. december 2005 om overgangsordninger i forbindelse med gennemførelsen af Europa-Parlamentets og Rådets forordning (EF) nr. 853/2004, (EF) nr. 854/2004 og (EF) nr. 882/2004 og om ændring af forordning (EF) nr. 853/2004 og (EF) nr. 854/2004 (4) kan der dispenseres fra artikel 12, stk. 2, i forordning (EF) nr. 882/2004. Ifølge denne undtagelsesbestemmelse kan den kompetente myndighed midlertidigt udpege et ikke-akkrediteret laboratorium til prøvningslaboratorium. Af klarhedshensyn bør der i beslutning 2006/968/EF henvises til denne dispensationsmulighed.
            
         
               (6)
            
            
               Beslutning 2006/968/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
            
         VEDTAGET FØLGENDE BESLUTNING:
   Artikel 1
   Bilaget til beslutning 2006/968/EF ændres som angivet i bilaget til nærværende beslutning.
   Artikel 2
   Denne beslutning anvendes fra den 1. juni 2008.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 24. april 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 5 af 9.1.2004, s. 8. Senest ændret ved forordning (EF) nr. 1560/2007 (EUT L 340 af 22.12.2007, s. 25).
   
      (2)  EUT L 401 af 30.12.2006, s. 41.
   
      (3)  EUT L 165 af 30.4.2004, s. 1. Berigtiget i EUT L 191 af 28.5.2004, s. 1. Senest ændret ved Rådets forordning (EF) nr. 301/2008 (EUT L 97 af 9.4.2008, s. 85).
   
      (4)  EUT L 338 af 22.12.2005, s. 83. Senest ændret ved forordning (EF) nr. 1246/2007 (EUT L 281 af 25.10.2007, s. 21).
   
      BILAG
      I bilaget til beslutning 2006/968/EF affattes kapitel IV således:
      
         »KAPITEL IV
         Prøvningslaboratorier
         
                     1.
                  
                  
                     Den kompetente myndighed skal udpege prøvningslaboratorier, der skal udføre de test, der er fastlagt i denne beslutning.
                  
               
                     2.
                  
                  
                     Den kompetente myndighed kan dog kun udpege prøvningslaboratorier, der drives og er vurderet og akkrediteret i overensstemmelse med artikel 12, stk. 2, litra a), i forordning (EF) nr. 882/2004. Artikel 18 i forordning (EF) nr. 2076/2005 anvendes indtil den 31. december 2009.
                  
               
                     3.
                  
                  
                     Medlemsstaterne skal udarbejde og ajourføre lister over prøvningslaboratorier, der er udpeget af de kompetente myndigheder, og stille disse oplysninger til rådighed for andre medlemsstater og offentligheden via et websted.«